Folketing
2005-04-20

Jeg er meget glad for igen at kunne få lov til at redegøre for det forsvarsforlig, som blev aftalt den 10. juni sidste år med deltagelse af bl.a. Socialdemokraterne. Jeg er meget glad for at kunne sige, at vi har lavet et forsvarsforlig, som er afbalanceret, og som efter forligspartiernes inklusive Socialdemokraternes mening tager et regionalpolitisk hensyn. Det er således, at en af vinderne i det forsvarsforlig, som er blevet indgået, er Nordjylland. Efter at forsvarsforliget er implementeret i 2009, vil mere end 20 pct. af det samlede danske forsvar være placeret i Nordjylland, og mere end 50 pct. af alle ansatte i stabs- og støttefunktionerne under de funktionelle tjenester vil være ansat i Nordjylland. Derfor mener jeg, vi har lavet et forsvarsforlig, som tager de nødvendige regionale hensyn, i særdeleshed til Nordjylland. Lad mig så sige om forsvarets økonomi, at hr. Bjarne Laustsen ikke skal tro på alt, hvad han læser i dagspressen. Når man har et forsvarsforlig med en ramme på godt 100 mia. kr.